**Жоспар**

**І. Кіріспе**

**ІІ. Негізгі бөлім**

Жаңа әдіс-тәсілдерді сабаққа енгізу арқылы тиімділігін арттыру

**ІІІ. Қорытынды**

Тәуелсіз еліміздің негізгі тірегі - білімді ұрпақ. Қазіргі таңда қазақ тілі-мемлекеттік тіл, қарым-қатынас тілі – орыс тілі және ағылшын тілі – әлемдік кеңістікті тану тілін оқытуда жаңа идеяларды әр сабақта жан-жақты қолданып, жаңаша оқытудың тиімді жолдарын тауып, жүйелі түрде қолдану-заман талабы болып отыр. Мемлекетіміздің білім беру үдерісіне енген жаңартылған білім беру      бағдарламасы - заман талабына сай келешек ұрпақтың сұранысын  қанағаттандыратын тың бағдарлама.

Қазақтың кемел талантты ұлы ұстазы Ахмет Байтұрсынов: «Елді түзетуді бала оқыту ісін түзетуден бастау керек», -деген әлемдегі дамыған елдер сияқты Тәуелсіз елімізде білім жүйесі сапасын жетілдіру ең негізгі өзекті мәселелердің бірі болып отырғаны белгілі. Білім берудің мазмұны жаңарып, жаңаша көзқарас пайда болды. Осыған байланысты жылдам өзгеріп отырған мына ғаламда мектеп ұстаздары алдында оқытудың әдіс-тәсілдерін үнемі жаңартып отыру және технологияларды меңгеру, оны тиімді қолдана білу міндеті тұр.Осыған орай, білім беру жүйесінде жастарға сапалы білім беріп, олардың үйлесімді дамуы мен тұлға ретінде қалыптасуында ұстаздың кәсіби шеберлік көрсеткіштерінің бірі - жалпы педагогикалық, ғылыми- теориялық, әдістемелік жаңалықтар мен озық тәжірибені жетік меңгерудің маңызы зор.Шындығында мұғалімнің алдында оқушыларға білім мен тәрбие беруде үлкен жауапкершілік тұр. Әрбір оқушыны оқытып тәрбиелеуге байланысты мәселелерді өздігімен және шығармашылық ынтамен шешуге қабілетті жаңашыл мұғалім керек. Жаңа, тез өзгермелі, білімді де білікті, тың серпіліске, өзгеруге дайын және жаңа талап межесінен көріне алатын шығармашыл да кәсіби шебер мұғалімдерді қажет етіп отырғанына  көзіміз жетті. Оқушылардың мектепте табысты оқуы ғана емес, өмірде де табысты болуы  мұғалімнің  қабілетіне, оның құзыреттілігіне байланысты екенін терең түсіндік.  Мұғалім оқушылар үшін қандай да бір пән бойынша білім беретін адам ғана емес, сондай-ақ олардың оқудағы еңбегін қызықты, тиімді ұйымдастыра  алатын, оларға үлгі болатын ерекше тұлға болуы қажет. Қорыта келгенде қазіргі заманның мұғалімі  жаңашыл, икемді, өзгерісті тез қабылдай алатын, жан-жақты, жаңа педагогикалық инновациялық технологияларды меңгерген болуы керек деп ойлаймын.

«Адам мақсатына өзін-өзі жетілдіру арқылы жетеді» - деп, ұлы ойшыл, философ Әл- Фараби айтқандай, мұғалім өз іс-әрекетіне тәжірибе жасағанда ғана, оқыту сапасын жақсарта алады. Оқу мен оқытуды, ынтымақтастық оқу жағдайын жақсартуға , бірлескен топтық жұмыстың тиімділігін арттыруға бағытталған сабақтар мұғалімнің кәсіби құзіреттілігін дамытуға ықпал ететінін түсіндім. Осының нәтижесінде менің сабақ жоспарымның құрылымы жақсара түсті. Курста алған теориялық білімімді жүзеге асыру барысында тәжірибеде оқушыларға қалай оқу керектігін үйрете отырып, сабағыма жаңа әдіс-тәсілдерді қолдану арқылы жетістікке жетелейтін сабақтар ұйымдастырып, табысты оқуға қол жеткізетін құзіретті мұғалім болуды өзіме мақсат етіп қойдым. Сабақтың сапалы болуы мұғалімнің өз іс - әрекетін рефлексиялау дағдысының қалыптасуына ықпалын тигізетіндігін байқадым.

Жаңа технология элементтерін қолдану арқылы сабақта топтық, жұптық жұмыстар бірлескен жұмыстың жақсы нәтижеге жеткізетіндігін көрсетті және ынтымақтастық ортаның қалыптасуына негіз болды. Себебі оқушының да, мұғалімнің де дамуында жеті модуль жетекші роль атқарады және бірімен бірі өте тығыз байланыста деп ойлаймын : Оқыту мен оқуда жаңа әдіс-тәсілдерді пайдаланғанда, мұғалімде де, оқушыда да АКТ құзіреттілігі қалыптаса бастайды, яғни жаңа ақпараттар алмасу барысында, компьютер, смартфондар арқылы интернет желісін және мультимедианы қолданады. Жаңа ақпараттар ағыны олардың сыни ойлануына түрткі болады. Сыни ойлану арқылы оқушылар бірінің іс-әрекетін бірі өздігімен бағалай алуына мүмкіндік туады. Ал өз іс - әрекетін бағалай алатын әрбір оқушы оқытудағы көшбасшылықтың дамуына септігін тигізеді. Түпкі мақсат оқушылардың пәнді терең түсіну қабілетін дамыту, алған білімдерін сыныптан тыс жерлерде, кез-келген жағдайда тиімді пайдалана білуін қамтамасыз етуге бағытталғандықтан, мен оқушылардың метатанымдық дағдыларын , оқу икемділігін қалыптастыруға әрекеттендім. Демек, сабақ үдерісінде оқушылардың қалай оқу керектігін түсінуі, яғни, «ойлау туралы ойлануы» басты рөл атқарады. Бұл орайда мұғалім ретінде мен жекелеген оқушылардың тақырыпты қабылдау ерекшеліктерін ескеріп, оқушылардың түсінігін жетілдіру немесе жақсарту мақсатында олармен тиімді жұмыс жүргізуге тырысу керек. «Мен еш уақытта өз оқушыларыма ешнәрсе үйретпеймін, тек қана олардың оқуы үшін жағдай жасаймын» — деп, Альберт Эйнштейн айтқандай, бұл бағдарламаның басты мақсаты — сабақты жаңа әдіс — тәсілдерді қолдана отырып, дәстүрлі сабақтан өзгеше етіп өткізу болғандықтан әр сабағымда әр түрлі жаңа әдіс-тәсілдерді қолданамын.

«Джигсо» жаңа тақырыпты меңгертуге, өйткені тақырыпты топтарға бөліп беріп әр топ өз ортасында талқылап,келесі топқа бір оқушыдан кірігіп өз тобында талқылаған ақпаратты сонда түсіндіреді және сондағы ақпаратты тобына әкеледі. «Мозайка» әдісін оқушыларды топқа бөлуде, «Айналмалы бекет» есептер шығару барысында оқушылар айналмалы бекет арқылы тексеріп , бағалауға, «Сыртқы және ішкі шеңбер» әдісін сабақты бекітуге қолдануға болады. «Шеңберлік дөңгелеу» әдісімен сұрақтар қою арқылы сабақты бекітуге болады.

«Бір минуттық әңгіме» тәсілі- Оқушылар қарама-қарсы сызық бойымен қатарға тұрып, жұптық әңгіме жүргізеді. Үйге берген тапсырма туралы әңгімелесулеріне болады немесе жаңа сабақты бекіту мақсатында өз ойларымен бөліседі.

«Бес саусақ» әдісі-Балалар параққа алақандарын қойып, оны жиегімен қаламмен айналдырып өтеді. Осыдан соң олар сабақ туралы мынандай сұрақтарға жауап беріп, салынған саусақтарына жазады:

1.«Бас бармақ»- басты мәселе. Бүгінгі сабақта ең құнды мәселе не болды?

2. «Балалы үйрек»- бірлесу. Қалай жұмыс жасадым, кімге көмек бердім, кімді риза жасадым?

3. «Ортан терек»- ойлану. Мен бүгін білім мен тәжірибе алдым?

4. «Шылдыр шүмек»-шынайылық. Сабақмаған ұнадыма? Неліктен?

5 «Кішкентай бөбек»-көңіл-күй ахуалы.

Мен сабақта өзімді қалайша сезіндім

«Шахмат» әдісі *(Саймон Браунхилл бойынша)-* Шахмат тақтасының суретін пайдалану арқылы оқушылар бос ақ ұяшықтарға өз ойларын кезекпен жазады, кейін ой бөліседі. Өткен тақырып бойынша қайталау, кері байланысты жазбаша жүргізуге болады.

Сыни тұрғысынан ойлау модулі бойынша «миға шабуыл» стратегиясын қолданған өте тиімді. Бұл әдіс бойынша оқушыларда топпен жұмыс істеу арқылы, көшбасшылық пайда болады.

Бағалау — ең қызықты да, күрделі модуль. «Қосу- алу — қызықты» стратегиясының негізінде де бағалауға болады. Оқушының дұрыс жауабына «қосу», аздаған қатесі бар жауапқа «алу», қосымша ақпараттық жауапқа «қызықты» смайлигін қойса, оқушының ынтасы артады, оқушы шынайы бағаланады. Кез — келген сыныпта тапсырма бермес бұрын, жас ерекшелігін ескеремін. Бағдарламаның барлық модулін оқушылардың жас ерекшелігіне сәйкес қолдануға тырысамын.

Талантты және дарынды оқушылармен жұмыс модулі мен көшбасшылық модулі тығыз байланысты. Талантты балаларға визуалдық тапсырма беріп, оны шығармашылықпен байланыстырса, талантты баланың бойынан көшбасшылықты көруге болады.

«Сәйкестендіру кестесі» арқылы ауызша есептер шығаруда, оқулықпен жұмыс барысында оқушылар ортаға өз ойларын салып, талдап, шешім қабылдап, есептерді шығару үшін нәтижелерді өз бетінше түсіндірулерімен бастапқы білім, дағдыларын өрбітіп,тиянақты дұрыс жауап бере алады . Осылайша жұппен, топпен талқылау негізінде диалогтік оқыту жүзеге асады, өз беттерінше ізденуге, игеруге үйрене бастайды, өзара қолдаушы болып, қате жауаптары үшін қорықпай, бір-біріне өзара түсіністікке жетулеріне көмектесе біледі. Сонымен қатар А, В, С дейгейлік тапсырмаларды бере отырып оқушылардың талантты және дарынды оқушыларды байқауға болады. Фриманның ең үздік оқушыларды анықтайтын сенімді өлшемдерінің ішінен «күрделілікке деген сүйіспеншілік» бөлімінде оқушылар қызығушылығын арттыру үшін олар күрделі ойын мен тапсырмаларға ұмтылады деген. Менің В деңгейлі оқушым тапсырмасын орындап, А деңгейіндегі тапсырманы сұрады. Бұл оқушылардың сабаққа деген қызығушылығының тақырыпты түсінгендігінің дәлелі деп ойлаймын. Сабақ соңында оқушылардан кері байланысты әр түрлі әдістермен алуға болады. Ондағы мақсатым оқушылар нені түсінді, нені түсінбегенін сабақтан алған әсерлерін біліп сол білмеген, түсінбеген тақырыптарын келесі сабағыма жоспарлап келуді ұйғарамын.

Қорыта айтқанда,  менің көкейге түйгенім: алдымызға бір мақсат қоя отырып, сол мақсатқа жету жолында шәкірттердің жүрегіне жол тауып, әрекеттендіре білу шеберлігіне жетсек, егемен елдің ұл-қыздары білімді де білікті болып шықпақ. Оқушылардың бойына ХХІ ғасырда өмірдің барлық салаларында табысты болу үшін, қажетті дағдыларды дарыту үшін, мұғалімдер тынымсыз еңбектену керек. Жаңартылған оқу бағдарламасы аясында тек өз пәнін, өз мамандығын шексіз сүйетін, бала үшін  ұстаз ғұмырын құдіретті деп санайтын білімді мұғалімдер ғана жұмыс істей алады. Ата-бабамыз «Оқу – инемен құдық қазғандай» демекші, жан-жақты,шығармашыл, ізденімпаз ұстаз ғана табысты болып, нәтижеге жетеді. «Білімді болу деген сөздің мағынасы – белгісіз нәрсені ашуға қабілетті болу», – деген Әл-Фарабидің сөзіне жүгінетін болсақ, ел ертеңі білімді ұрпақпен ғана өлшенбек. . Жаңартылған оқу бағдарламасы аясында тек өз пәнін, өз мамандығын шексіз сүйетін, бала үшін  ұстаз ғұмырын құдіретті деп санайтын білімді мұғалімдер ғана жұмыс істей алады.

Жаңартылған білім – болашақтың кепілі. Соның арқасында біз бәсекеге қабілетті, іргесі мықты ел боламыз. Бағдарламаға сәйкес алынған тәсілдерді сабақта тиімді қолданысқа енгізсек, баланың танымдық белсенділігін арттыруға, өз бетінше білім алуға, шығармашылығын қалыптастыруға ықпал ететіндігін, оқушылар оқудың қызықты жеңіл өтетіндігін, ұжымда бірлесіп жұмыс жасауға үйрететіндігін, білімнің тереңдігі, әрі тиянақтылығы артатындығын түсіндім. Яғни, оқушы өз ой-пікірін ашық еркін айтады, бір-бірін тыңдауға үйренеді сыныпта ынтымақтастық атмосферасы қалыптасады. Осы бағдарлама негізінде жұмыс жасай отырып   жан-жақты дамыған, болашағы айқын, бағдары анық, бәсекеге қабілетті рухани бай тұлға қалыптастыра алатынымызға сенімім мол. Ұстаздықтың ұлы жолында өзімнің бар күш жігерімді салып, еліме пайдамды тигізіп жатсам, оқытуды сапалы ету үшін жаңа тәсілдерді қолдана отырып,сабақтарымды түрлендірсем бұл ғаламда одан артық бақыт жоқ деп ойлаймын.

Пайдаланған әдебиеттер:

1. Мұғалімге Арналған Нұсқаулық Бірінші (Ілгері) Деңгей /Екінші Басылым/ 2014 ж.
2. Елбасы Н.Ә Назарбаевтың «Қазақстанның үшінші жаңғыруы: жаһандық бәсекеге қабілеттілік» атты Қазақстан халқына Жолдауы, 31 қаңтар  2017ж.
3. Қазақстан Республикасында білім беруді және ғылымды дамытудың 2016-2019 жылдарға арналған мемлекеттік бағдарламасы